
pËr LEJIMIN E MINISTRISË SË BUJQËSISË, USHQIMIT DHE MBROJTJES SË KONSUMATORIT TË ZHVILLOJË PROCEDURËN E PROKURIMIT ME NEGOCIM, PA SHPALLJE PARAPRAKE TË NJOFTIMIT, PËR OBJEKTET E MBROJTJES NGA PËRMBYTJA DHE TË KULLIMIT NË ZONËN E SHKODRËS E TË LEZHËS, TË PLANIFIKUARA NË BUXHETIN E VITIT 2011

Në mbështetje të nenit 101 të Kushtetutës, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave

VENDOSI:
Neni 1

Lejimin e Ministrisë së Bujqësisë, Ushqimit dhe Mbrojtjes së Konsumatorit, që për financimet e planifikuara në buxhetin e vitit 2011, për objektet e mbrojtjes nga përmbytja dhe të kullimit, në zonat e Shkodrës e të Lezhës, të prekura nga përmbytja, të përdorë procedurën e prokurimit me negocim, pa shpallje paraprake të njoftimit, në përputhje me nenin 33 të ligjit nr.9643, datë 20.11.2006 “Për prokurimin publik”, të ndryshuar.

Neni 2

Lista e objekteve, që do të prokurohen sipas nenit 1, të jepet me hollësi nga Ministria e Bujqësisë, Ushqimit dhe Mbrojtjes së Konsumatorit, pas përfundimit të projekteve të zbatimit.

Neni 3

Ky akt normativ hyn në fuqi menjëherë dhe botohet në Fletoren Zyrtare.

